Z A P I S N I K

1. (konstituirajuće) sjednice Vijeća Mjesnog odbora Čučerje
održane 22. srpnja 2021. u Područnom uredu Dubrava, Dubrava 49, dvorana C,
s početkom u 13,00 sati

NAZOČNI: Lucija Gegić, Nenad Hukman, Stjepan Pintur i Alen Šušković
OSTALI NAZOČNI:
- Renata Šimon, dipl.iur., pročelnica Gradskog ureda za mjesnu samoupravu
- Nataša Šprem, dipl.ing., univ.spec., v.d. voditeljice Područnog odsjeka Gornja Dubrava
- Marijan Župan, prof., viši stručni savjetnik za rad tijela mjesne samouprave

NENAZOČAN: Kristijan Marković

Temeljem odredbe članka 50. stavka 6. Odluke o izborima članova vijeća gradskih četvrti i članova vijeća mjesnih odbora (4/13, 5/17, 7/17, 2/19, 28/20, 8/21, 10/21 - pročišćeni tekst), Gradonačelnik je, budući da se Vijeće nije konstituiralo na prve dvije sazvane konstituirajuće sjednice, sazvao novu konstituirajuću sjednicu Vijeća Mjesnog odbora Čučerje.

Pročelnica pozdravlja nazočne i podsjeća članove Vijeća na odredbu Odluke koja kaže da ako se vijeće ne konstituira ni na ovoj sjednici, Gradska skupština će raspisat nove izbore.

U  članku 50. stavku 3. Odluke o izborima članova vijeća gradskih četvrti i članova vijeća mjesnih odbora (4/13, 5/17, 7/17, 2/19, 28/20, 8/21, 10/21 - pročišćeni tekst), propisano je da konstituirajućom sjednicom do izbora predsjednika vijeća predsjedava prvi izabrani član s kandidacijske liste koja je dobila najviše glasova.
Na temelju uvida u službene rezultate izbora članova Vijeća Mjesnog odbora Čučerje konstatiram da je najviše glasova dobila kandidacijska lista: BANDIĆ MILAN 365 – STRANKA RADA I SOLIDARNOSTI – „365 STRANKA RADA I SOLIDARNOSTI“ te da je prvi izabrani član Vijeća na toj listi gđa. Zvjezdana Žuglić.
Budući da je gđa Zvjezdana Žuglić stavila mandat u mirovanje sjednicom Vijeća Mjesnog odbora Čučerje nastavit će predsjedavati Alen Šušković, kandidat s liste BANDIĆ MILAN 365 – STRANKA RADA I SOLIDARNOSTI – „365 STRANKA RADA I SOLIDARNOSTI.

Predsjedatelj konstatira prisutnost četiri od ukupno pet članova Vijeća i otvara konstituirajuću sjednicu Vijeća Mjesnog odbora Čučerje.	

Na prijedlog pročelnice Gradskog ureda za mjesnu samoupravu Vijeće bez rasprave, jednoglasno, utvrđuje

DNEVNI RED

1. Osnivanje i izbor Mandatnog povjerenstva
2. Izvješće Mandatnog povjerenstva o provedenim izborima za članove Vijeća     	Mjesnog odbora Čučerje 
3. Polaganje prisege članova Vijeća
4. Izbor predsjednika Vijeća
5. Izbor potpredsjednika Vijeća
6. Pitanja i prijedlozi
	
	Ad 1. Osnivanje i izbor Mandatnog povjerenstva

Predsjedatelj predlaže donošenje zaključka o osnivanju i o izboru članova Mandatnog povjerenstva Vijeća te otvara raspravu.
	Bez rasprave – Vijeće većinom glasova, donosi


Z A K LJ U Č A K
o osnivanju i izboru članova Mandatnog povjerenstva


	1. Osniva  se Mandatno povjerenstvo Vijeća Mjesnog odbora Čučerje (u nastavku teksta: Vijeće).

2. Zadaće Mandatnog povjerenstva  su:
- na konstituirajućoj sjednici Vijeća podnijeti izvješće o provedenim izborima za članove Vijeća, o izabranim članovima Vijeća, o podnesenim ostavkama, mirovanju mandata izabranim članovima  i o zamjenicima članova koji započinju obavljati dužnost člana Vijeća te predložiti verifikaciju mandata članovima Vijeća;
- podnositi izvješća o tome da su ispunjeni uvjeti za prestanak mandata članu Vijeća u slučajevima utvrđenim Statutom Grada Zagreba i Odlukom o izborima članova vijeća gradskih četvrti i članova vijeća mjesnih odbora;
- podnositi izvješća o tome da su ispunjeni uvjeti za početak mandata zamjeniku člana Vijeća.

	3. U Mandatno povjerenstvo biraju se:
[bookmark: _GoBack]	za predsjednika:    Lucija Gegić;
	za članove:            1. Stjepan Pintur i
			      2. Nenad Hukman.


	Predsjedatelj poziva Mandatno povjerenstvo da pripremi izvješće o provedenim izborima i prijedlog zaključka o verifikaciji mandata članovima Vijeća.



Ad 2. Izvješće Mandatnog povjerenstva o provedenim izborima za članove Vijeća Mjesnog odbora Čučerje 

Predsjednik Mandatnog povjerenstva podnosi izvješće. (Potpisano izvješće prilaže se ovom zapisniku.) 
Predsjedatelj otvara raspravu.

	Bez rasprave, Vijeće većinom glasova, donosi







ZAKLJUČAK
o verifikaciji mandata članovima Vijeća Mjesnog odbora Čučerje

1. Prihvaća se izvješće Mandatnog povjerenstva o provedenim izborima  za članove  Vijeća Mjesnog Čučerje s prijedlogom za verifikaciju mandata članovima Vijeća. 

2.  Verificiraju se mandati sljedećim članovima Vijeća: 
													1.	ALEN ŠUŠKOVIĆ               BM 365 
            
	2.	NENAD HUKMAN	             BM 365
           
	3.         STJEPAN PINTUR              KANDIDACIJSKA LISTA GRUPE BIRAČA    
	
	4.	KRISTIJAN MARKOVIĆ   KANDIDACIJSKA LISTA GRUPE BIRAČA    
	
	5.	LUCIJA GEGIĆ		  MOŽEMO!
	
	
	3. Ovaj će se Zaključak dostaviti Gradskom uredu za mjesnu samoupravu, Ulica grada Vukovara 56a.


Ad 3. Polaganje prisege članova Vijeća

Predsjedatelj čita tekst prisege i poimence proziva članove Vijeća kojima su verificirani mandati, a članovi izgovaraju riječ „PRISEŽEM“.
/Potpisani tekstovi prisege članova Vijeća prilažu se ovom zapisniku./


Ad 4. Izbor predsjednika Vijeća

	Predsjedatelj obavještava članove Vijeća da u skladu s čl. 15. Poslovnika o radu Vijeća, prijedlog kandidata za predsjednika Vijeća podnosi najmanje jedna trećina članova Vijeća u pisanom obliku, s tim da član Vijeća može sudjelovati u podnošenju samo jednog prijedloga kandidata. 
Utvrđuje da je podnesen 1 prijedlog. 
            Prijedlog – da se za predsjednika izabere Stjepan Pintur - podnijeli su članovi: Nenad Hukman, Alen Šušković i Stjepan Pintur.
            /Prijedlog se prilaže ovom zapisniku./

            Predsjedatelj otvara raspravu.
	Budući da nitko ne traži riječ, predsjedatelj poziva izabrane članove Vijeća da dizanjem ruke daju svoj glas ponuđenom kandidatu. Predsjedatelj daje na glasovanje prijedlog kandidata.
	Za kandidata Stjepana Pintura glasovalo je tri od ukupno četiri prisutna člana Vijeća.
Vijeće većinom glasova (3 ZA, 1 SUZDRŽAN) donosi


Z A K LJ U Č A K
o izboru predsjednika Vijeća Mjesnog odbora Čučerje


	1. Za predsjednika Vijeća Mjesnog odbora Čučerje izabran je Stjepan Pintur.

	2. Ovaj će zaključak biti objavljen na oglasnoj ploči u sjedištu Mjesnog odbora.

	
Predsjednik zahvaljuje članovima Vijeća na ukazanom mu povjerenju i nastavlja predsjedati.


Ad 5. Izbor potpredsjednika Vijeća

	Predsjednik obavještava članove Vijeća da u skladu s čl. 15. Poslovnika o radu Vijeća,  prijedlog kandidata za potpredsjednika Vijeća podnosi najmanje jedna trećina članova Vijeća u pisanom obliku, s tim da član Vijeća može sudjelovati u podnošenju samo jednog prijedloga kandidata. 
	 Prijedlog – da se za potpredsjednika izabere Alen Šušković - podnijeli su članovi: Stjepan Pintur, Nenad Hukman i Alen Šušković.
/Prijedlog se prilaže ovom zapisniku./
	 
Predsjednik otvara raspravu.
	Budući da nitko ne traži riječ, predsjednik poziva izabrane članove Vijeća da dizanjem 	ruke daju svoj glas ponuđenom kandidatu. Predsjednik daje na glasovanje prijedlog 	kandidata. 
	Za kandidata Alena Šuškovića glasala su tri od ukupno četiri prisutna člana Vijeća.
Vijeće većinom glasova (3 ZA, 1 SUZDRŽAN) donosi


Z A K LJ U Č A K
o izboru potpredsjednika Vijeća Mjesnog odbora Čučerje


	1. Za potpredsjednika Vijeća Mjesnog odbora Čučerje izabran je Alen Šušković.

	2. Ovaj zaključak bit će objavljen na oglasnoj ploči u sjedištu Mjesnog odbora.	

            Predsjednik čestita izabranom potpredsjedniku.
            Potpredsjednik zahvaljuje članovima Vijeća.


Ad 6. Pitanja i prijedlozi

	Budući da nitko ne traži riječ, predsjednik zaključuje sjednicu.

	Završeno u 13,30 sati.


KLASA: 026-02/21-02/1251
URBROJ:  251-06-11-5-21-2
U Zagrebu, 22. srpnja 2021.                 
Predsjednik
 Vijeća Mjesnog odbora
              Čučerje

          Stjepan Pintur
